Center for Administration

Sundheds- og Omsorgsforvaltningen

|  |
| --- |

**Anmodning og vejledning om godkendelse som leverandør af Indkøbsordning for visiterede borgere i Københavns Kommune**

Københavns Kommune

Sundheds- og Omsorgsforvaltningen

Maj 2022

**Indhold**

[1. Indledning 3](#_Toc103762995)

[2. Godkendelsesprocedure 3](#_Toc103762996)

[2.1 Godkendelsesform 3](#_Toc103762997)

[2.2 Bindingsperiode 3](#_Toc103762998)

[2.3 Vurdering af anmodning 3](#_Toc103762999)

[3. Udelukkelse og egnethed 4](#_Toc103763000)

[3.1 Udelukkelsesgrunde 4](#_Toc103763001)

[3.2 Leverandørens egnethed 6](#_Toc103763002)

[3.2.1 Egnethed i forhold til økonomisk og finansiel formåen 6](#_Toc103763003)

[3.2.2 Egnethed i forhold til teknisk og faglig formåen 7](#_Toc103763004)

[3.2.3 Egnethed for sammenslutninger af økonomiske aktører 7](#_Toc103763005)

[3.2.4 Egnethed baseret på andre økonomiske aktørers formåen 8](#_Toc103763006)

[4. Anmodning om godkendelse 9](#_Toc103763007)

[4.1 Stamdata 9](#_Toc103763008)

[4.2 Tro og love-erklæring om gæld til det offentlige 9](#_Toc103763009)

[4.3 Sikkerhedsstillelse 12](#_Toc103763010)

[4.4 Serviceattest 12](#_Toc103763011)

[4.5 Tavshedspligtserklæring 12](#_Toc103763012)

[4.6 Ansvar og forsikring 12](#_Toc103763013)

[4.8 Oplysning om brug af underleverandører 13](#_Toc103763014)

[4.9 Oplysninger om leverandøren 13](#_Toc103763015)

[4.11 Beskrivelse af leverandørens forventede opgaveløsning 14](#_Toc103763016)

[4.12 Beskrivelse af leverandørens håndtering af klager 21](#_Toc103763017)

[4.13 Beredskab og underleverandører 21](#_Toc103763018)

[4.14 Eventuelle bemærkninger og forbehold 22](#_Toc103763019)

[4.15 Underskrift 22](#_Toc103763020)

[5. Tjekliste 23](#_Toc103763021)

# Indledning

Virksomheder, som ønsker at blive godkendt som leverandører til Københavns Kommunes indkøbsordning for visiterede borgere, skal indgå en kontrakt, og leverandørerne skal sætte sig ind i følgende dokumenter:

* Rammeaftale om indkøbsordning for visiterede borgere i Københavns Kommune
* Teknisk specifikation for indkøbsordning for visiterede borgere i Københavns Kommune
* Leverandørens samfundsansvar (CSR)
* Sundheds- og Omsorgsforvaltningens Indsatskatalog 2022
* Forgæves gang (Ordningsleverandører)

Dernæst skal vedlagte anmodning om godkendelse og bilag udfyldes og sendes elektronisk til:

Københavns Kommune

Sundheds- og Omsorgsforvaltningen

Afdeling for Frit Valg og Indkøb

Borups Allé 41, 8. etage

2200 København N

E-mail: fritvalgogindkob@kk.dk

# Godkendelsesprocedure

## Godkendelsesform

Københavns Kommune behandler løbende ansøgninger fra leverandører. Ansøgerne må forvente at blive indkaldt til et møde, hvor forholdene vedrørende anmodningen drøftes.

## Bindingsperiode

Københavns Kommune betragter godkendelsesprocessen som en tilbudsproces, hvor den afgivne anmodning betragtes som et tilbud med de forpligtelser, der gælder ved en sædvanlig udbudsforretning. Anmodningen om godkendelse skal derfor være bindende i tre måneder gældende fra indsendelse af anmodning.

## Vurdering af anmodning

Afslutningsvis i dette dokument er der en tjekliste over, hvad anmodningen skal indeholde. Det anbefales, at en fremtidig leverandør ved hjælp af tjeklisten, sikrer sig at alle aspekter er udfyldt og beskrevet, idet de alle spiller en vigtig rolle i Københavns Kommunes vurdering af, om leverandøren kan godkendes til opgaven.

Hvis en fremtidig leverandør ikke kan leve op til kravene i punkterne 4.2-4.6 og punkt 4.15 vil anmodningen på forhånd ikke kunne godkendes.

Leverandørens besvarelse af punkterne 4.7-4.14 indgår i en samlet vurdering af, om leverandøren har den tilstrækkelige erfaring, faglige forudsætninger samt den organisatoriske og økonomiske kapacitet til at kunne løfte den opgave, der ønskes godkendelse til.

Forud for et afslag vil Københavns Kommune indgå i dialog med leverandøren om, hvordan der kan rettes op på de områder, hvor det vurderes, at leverandøren har mangler. Et afslag på godkendelse udelukker ikke leverandøren i at anmode om godkendelse på et senere tidspunkt.

# Udelukkelse og egnethed

## Udelukkelsesgrunde

Leverandøren er udelukket fra at blive godkendt som leverandør af indkøbsordningen for visiterede borgere, hvis leverandøren:

* + - Har modtaget endelig dom eller vedtaget bødeforlæg inden for de seneste 4 år for (straffedomme i henhold til Udbudslovens § 135, stk. 1):
			* handlinger begået som led i en kriminel organisation som defineret i artikel 2 i Rådets rammeafgørelse 2008/841/RIA af 24. oktober 2008 (EU-Tidende 2008, nr. L 300, side 42),
			* bestikkelse som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater, og artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor (EU-Tidende 2003, nr. L 192, side 54) og bestikkelse som defineret i den nationale ret i leverandørens medlemsstat eller hjemland eller i det land, hvor leverandøren er etableret,
			* svig som omhandlet i artikel 1 i konventionen om beskyttelse af De Europæiske Fællesskabers finansielle interesser,
			* terrorhandlinger eller strafbare handlinger med forbindelse til terroraktivitet som defineret i henholdsvis artikel 1, 3 og 4 i Rådets rammeafgørelse 2002/475/RIA af 13. juni 2002 om bekæmpelse af terrorisme (EU-Tidende 2002, nr. L 164, side 3) som ændret ved Rådets rammeafgørelse 2008/919/RIA af 28. november 2008 om ændring af rammeafgørelse 2002/475/RIA om bekæmpelse af terrorisme (EU-Tidende 2008, nr. L 330, side 21),
			* hvidvaskning af penge eller finansiering af terrorisme som defineret i artikel 1 i Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme (EU-Tidende 2005, nr. L 309, side 15) eller
			* overtrædelse af straffelovens § 262 a eller, for så vidt angår en dom fra et andet land angående børnearbejde og andre former for menneskehandel som defineret i artikel 2 i Europa-Parlamentets og Rådets direktiv 2011/36/EU af 5. april 2011 om forebyggelse og bekæmpelse af menneskehandel og beskyttelse af ofrene herfor, og om erstatning af Rådets rammeafgørelse 2002/629/RIA (EU-Tidende 2011, nr. L 101, side 1).
		- Har et medlem i bestyrelsen, direktionen eller tilsynsrådet, der er dømt ved endelig dom eller har vedtaget bødeforlæg indenfor de seneste 4 år for de handlinger, som er nævnt i Udbudslovens § 135, stk. 1. Det samme gælder hvis den dømte person har beføjelse til at repræsentere, kontrollere eller træffe beslutninger i leverandørens bestyrelse, direktion eller tilsynsråd
		- Har ubetalt forfalden gæld på DKK 100.000 eller derover til offentlige myndigheder vedrørende skatter, afgifter eller bidrag til sociale sikringsordninger, jf. Udbudslovens § 135, stk. 3, medmindre leverandøren stiller sikkerhed for betaling af gælden eller har indgået en aftale med inddrivelsesmyndigheden om en afviklingsordning og overholdt denne.

Leverandøren er desuden udelukket fra at blive godkendt, hvis Ordregiveren kan påvise, at leverandøren indenfor de seneste 2 år:

* + - Har begået handlinger, der har ført til domfældelse for overtrædelse af gældende skattelovgivning indenfor det område, hvor virksomheden udøver sit erhverv, jf. Udbudslovens § 137, stk. 1, nr. 3
		- Leverandøren er endvidere udelukket fra at blive godkendt, hvis leverandøren har været omfattet af nedenstående udelukkelsesgrunde i henhold til Udbudslovens § 137, stk. 1 inden for de seneste 2 år:
			* Ordregiveren kan påvise, at leverandøren har tilsidesat gældende forpligtelser inden for det miljø-, social- eller arbejdsretlige område i henhold til EU-retten, national lovgivning, kollektive aftaler eller de miljø-, social eller arbejdsretlige forpligtelser, der er afledt af konventionerne, der er nævnt i bilag X til Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EU-Tidende 2014, nr. L 94, side 65), eller er omfattet af retsakter, der vedtages af Europa-Kommissionen i medfør af direktivets artikel 57, stk. 4, jf. artikel 88 (Udbudslovens § 137, stk. 1, nr. 1)
			* leverandøren er erklæret konkurs eller er under insolvens- eller likvidationsbehandling, hvis dennes aktiver administreres af en kurator eller af retten, hvis denne er under tvangsakkord, hvis dennes erhvervsvirksomhed er blevet indstillet eller denne befinder sig i en lignende situation i henhold til en tilsvarende procedure, der er fastsat i national lovgivning, hvor leverandøren er hjemhørende (Udbudslovens § 137, stk. 1, nr. 2)
			* Ordregiveren kan påvise, at leverandøren i forbindelse med udøvelsen af sit erhverv har begået alvorlige forsømmelser, der sår tvivl om tilbudsgiverens integritet (Udbudslovens § 137, stk. 1, nr. 3)
			* Ordregiveren har tilstrækkelige plausible indikationer til at konkludere, at leverandøren har indgået en aftale med andre økonomiske aktører med henblik på konkurrencefordrejning (Udbudslovens § 137, stk. 1, nr. 4)
			* Ordregiveren kan påvise, at leverandøren væsentligt har misligholdt en tidligere offentlig kontrakt, kontrakt med en forsyningsvirksomhed eller koncessionskontrakt og misligholdelsen har medført den pågældende kontrakts ophævelse eller en lignende sanktion (Udbudslovens § 137, stk. 1, nr. 5)
			* leverandøren har ubetalt forfalden gæld på under 100.000 DKK til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivning i det land, hvor tilbudsgiveren er etableret (Udbudslovens § 137, stk. 1, nr. 7)

Københavns Kommune kan dog ikke udelukke en leverandør, der kan dokumentere sin pålidelighed (”self cleaning”) i henhold til Udbudslovens § 138, stk. 1-3.

## Leverandørens egnethed

## Egnethed i forhold til økonomisk og finansiel formåen

Leverandøren skal opfylde følgende minimumskrav for at være økonomisk egnet til at opfylde kontrakten:

* + - Leverandørens erhvervsansvarsforsikring skal have en dækningssum pr. forsikringsår på minimum DKK 10.000.000.
		- Leverandøren skal have en soliditetsgrad på mindst 20 % i det seneste disponible regnskabsår.
		- Har et positivt resultat af ordinær primær drift.

Såfremt der er sket væsentlige ændringer siden aflæggelsen af seneste årsrapport, lægges det korrigerede beløb til grund.

##  Egnethed i forhold til teknisk og faglig formåen

Leverandøren skal opfylde følgende minimumskrav for at være teknisk og fagligt egnet til at opfylde kontrakten:

* + - Ansøger har udført opgaver inden for indkøbsordninger i henhold til servicelovens §83 for kommuner på mindst 5.000.000 DKK inden for de seneste tre år.

Af listen over betydeligste referencer skal angives, hvilke kommuner, der har været indgået kontrakt med, kontraktforholdets varighed, omsætning ekskl. moms i de seneste tre disponible regnskabsår, kontaktperson i kommunen og dennes telefonnummer.

Såfremt de angivne referencer indeholder andre ydelser end indkøbsordninger i henhold til servicelovens § 83, skal disse ydelser være fratrukket i de angivne beløb.

Såfremt leverandøren er et konsortium, udfyldes en samlet referenceliste for konsortiet.

Dispensationsmulighed:

Har leverandøren ingen referencer inden for de ovennævnte områder, kan der oplyses om referencer for lignende opgaver.

Københavns Kommune vil ved vurderingen om egnethed lægge vægt på, i hvilket omfang referencerne er for ydelser af lignende karakter, som indkøbsordning for visiterede borgere i Københavns Kommune, der gør leverandøren i stand til at løfte opgaven.

##  Egnethed for sammenslutninger af økonomiske aktører

Hvis anmodningen om godkendelse til afgives af en sammenslutning af økonomiske aktører:

* + - Skal de i sammenslutningen deltagende økonomiske aktører hver især angives klart og entydigt.
		- Skal sammenslutningen udpege én fælles repræsentant eller ledende partner i relation til udbuddet.
		- Må ingen af de i sammenslutningen deltagende økonomiske aktører være omfattet af udelukkelsesgrundene i pkt. 3.1.

Det er alene et krav, at sammenslutningen af økonomiske aktører tilsammen opfylder minimumskravene til økonomisk og finansiel formåen samt teknisk og faglig formåen.

En økonomisk aktør kan alene være deltager i én sammenslutning af økonomiske aktører. Samme økonomiske aktør kan dog godt være deltager i én sammenslutning og samtidig lade andre tilbudsgivere basere deres egnethed på sig, jf. pkt. 3.2.4, eller være underleverandør til flere tilbudsgivere.

Tildeles sammenslutningen af økonomiske aktører indkøbsordningen af visitererede borgere i Københavns Kommune, så skal de i sammenslutningen deltagende økonomiske aktører påtage sig direkte, solidarisk og ubegrænset hæftelse for opfyldelsen af kontrakten.

##  Egnethed baseret på andre økonomiske aktørers formåen

Hvis leverandøren baserer sin egnethed på andre økonomiske aktørers formåen:

* + - Skal de økonomiske aktører, som leverandøren baserer sin egnethed på, være juridisk forpligtet over for leverandøren til at stille sin formåen til rådighed.
		- Må ingen af de økonomiske aktører, som leverandøren baserer sin egnethed på, være omfattet af udelukkelsesgrundene i pkt. 3.1.
		- Skal de økonomiske aktører, som leverandøren baserer sin økonomiske og finansielle formåen på, jf. pkt. 3.2.1, påtage sig direkte, solidarisk og ubegrænset hæftelse for opfyldelsen af kontrakten.
		- Skal de økonomiske aktører, som leverandøren baserer sin tekniske og faglige formåen på vedrørende dele af kontrakten, jf. pkt. 3.2.2, også anvendes som underleverandører, jf. pkt. 4.8, og udføre de pågældende dele ved opfyldelsen af kontrakten.

Det er alene et krav, at leverandøren og de økonomiske aktører, som leverandøren baserer sin egnethed på, tilsammen opfylder minimumskravene til økonomisk og finansiel formåen samt teknisk og faglig formåen.

En økonomisk aktør kan godt samtidig lade flere leverandører basere deres egnethed på sig eller være underleverandør til flere leverandører.

# Anmodning om godkendelse

## Stamdata

|  |  |
| --- | --- |
| Leverandørens navn: |  |
| Leverandørens adresse |  |
| Leverandørens CVR nr. |  |
| Leverandørens e-mailadresse |  |
| Leverandørens hjemmeside adresse |  |
| Leverandørens telefonnummer |  |
| Leverandørens bankforbindelse |  |
| Leverandørens konto nr. |  |
| Leverandørens kontaktperson  |  |
| Virksomhedens etableringsår |  |

## Tro og love-erklæring om gæld til det offentlige

Leverandører, der anmoder om godkendelse som leverandør af indkøbsforeningen for visiterede borgere i Københavns Kommune må ikke være omfattet af forhold, der medfører udelukkelse i henhold til bekendtgørelse af lov om begrænsning af skyldneres muligheder for at deltage i offentlige udbudsforretninger og om ændring af visse andre love. LBK nr. 336 af 1997-05-13.

Leverandøren skal udfylde nedenstående tro og love-erklæring om, i hvilket omfang leverandøren har ubetalt, forfalden gæld til det offentlige i form af skatter, afgifter og bidrag til sociale sikringsordninger i forhold til lovgivningen i Danmark.

**Tro og love-erklæring om ubetalt, forfalden gæld til offentlige**

**Virksomhedens forhold:**

Nærværende erklæring afgives på vegne af:

Virksomheden: **[Navn]**

CVR-nummer: **[CVR-nummer]**

**Oplysning om ubetalt, forfalden gæld til det offentlige**

Tilbudsgiver erklærer hermed, at denne er bekendt med, at offentlige ordregivere ved køb af varer og tjenesteydelser skal kræve, at enhver Tilbudsgiver afgiver en erklæring på tro og love om, i hvilket omfang Tilbudsgiver har ubetalt, forfalden gæld til det offentlige.

Tilbudsgiver erklærer hermed på tro og love, at virksomhedens ubetalte, forfaldne gæld til det offentlige på ansøgningstidspunktet udgør: (Sæt kryds)

|  |  |  |
| --- | --- | --- |
| 1 | Virksomheden har ikke udbetalt, forfalden gæld til det offentlige.  |  |
| 2 | Virksomheden har ubetalt, forfalden gæld til det offentlige, men denne gæld overstiger ikke 100.000 kroner eller tilsvarende beløb i anden valuta. |  |
| 3 | Virksomheden har ubetalt, forfalden gæld til det offentlige, og denne gæld overstiger 100.000 kroner eller tilsvarende beløb i anden valuta. |  |

**Supplerende oplysninger ved gæld over kr. 100.000**

Der er stillet sikkerhed for betaling af den del af gælden, der overstiger kr. 100.000: (Sæt kryds)

|  |  |
| --- | --- |
| Ja  | Nej |
|  |  |

Dokumentation herfor er vedlagt erklæringen, som bilag **[*indsæt*].**

Der er den **[*dato*]** indgået aftale med inddrivelsesmyndigheden om en afviklings-ordning, og denne ordning er overholdt på ansøgningstidspunktet: (Sæt kryds)

|  |  |
| --- | --- |
| Ja  | Nej |
|  |  |

Dokumentation herfor er vedlagt erklæringen, som bilag **[*indsæt*].**

Ved gæld til det offentlige forstås, jf. "Lovbekendtgørelse nr. 336 af 13.5.1997 om begrænsning af skyldnerens muligheder for at deltage i offentlige udbudsforretninger og om ændring af visse andre love", forfalden gæld hidrørende fra ikke-betalte skatter, afgifter samt bidrag til sociale sikringsordninger i henhold til lovgivningen i Danmark eller det land, hvor Ansøger er etableret.

**Underskriftsforhold**

Erklæringen afgives på vegne af virksomheden af nedenstående person, som med sin underskrift:

1. bekræfter at være bemyndiget til at afgive erklæringen;
2. på tro og love bekræfter korrektheden af oplysningerne i erklæringen; og
3. giver samtykke til, at ordregiver må kontrollere oplysningerne i erklæringen hos de relevante myndigheder

Dato:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titel:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Sikkerhedsstillelse

Leverandører af indkøbsordning for visiterede borgere i Københavns Kommune, skal foretage en økonomisk sikkerhedsstillelse, jf. kontraktens pkt. 6.5 sikkerhedsstillelse.

Anfordringsgarantien vil blive udstedt af \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pengeinstituttets navn)

Leverandører kan ikke starte op, før garantien foreligger.

Garanti vedlægges anmodningen som bilag 1.

## Serviceattest

Serviceattest udstedes af Erhvervs- og Selskabsstyrelsen. Attesten skal være udstedt indenfor de seneste 6 måneder.

Attest vedlægges anmodningen som bilag 2.

## Tavshedspligtserklæring

I forbindelse med udførelse af opgaver for Københavns Kommune erklærer undertegnede sig at være bekendt med nedenstående:

* Tavshedspligtsreglerne efter straffelovens § 152 a også gælder for den, der er eller har været beskæftiget med opgaver, der udføres efter aftale med en offentlig myndighed.
* Tavshedspligtsreglerne for offentligt ansatte i forvaltningslovens § 27 og straffelovens § 152-152 f.
* Tavshedspligtsreglerne efter straffelovens § 152 c gælder også for aftaleparters medhjælpere, herunder medarbejdere.
* Tavshedspligten ophører ikke ved samarbejdets eller medarbejderes ansættelses ophør.
* Overtrædelse af tavshedspligtsreglerne kan medføre straf.
* Behandling af personoplysninger mv. skal ske i overensstemmelse med gældende lovgivning, herunder lov om behandling af personoplysninger (persondataloven).

## Ansvar og forsikring

|  |  |
| --- | --- |
| Undertegnede er dækket af de sædvanlige forsikringer, herunder en erhvervsansvarsforsikring og arbejdsskadeforsikring. Dokumentation i form af kopi af policer skal vedlægges.  |  |
| Undertegnede vil sørge for at være dækket af de sædvanlige forsikringer, herunder en erhvervsansvarsforsikring forud for en eventuel kontraktindgåelse. Dokumentation i form af kopi af policer skal være Københavns Kommune i hænde inden en eventuel kontraktunderskrivelse. |  |

* 1. **Kopi af leverandørens seneste årsregnskab**

Årsregnskabet skal også vise opgørelser over aktiver og passiver. Leverandøren skal have en positiv egenkapital for at kunne komme i betragtning. Har leverandøren ikke eksisteret i 3 år, skal der gives en beskrivelse af leverandørens forretningsplan.

Hvis leverandøren har:

* Et negativt driftsresultat
* En soliditetsgrad på under 20 pct. i det senest disponible regnskabsår

vil Københavns Kommune foretage en konkret vurdering af, om det på baggrund af regnskabstallene skønnes, at leverandøren har den fornødne økonomiske kapacitet til at kunne løfte opgaven. I den forbindelse kan leverandøren blive anmodet om yderligere oplysninger, herunder fx revisor- eller bankerklæring, ligesom leverandøren eventuelt vil blive anmodet om en forretningsplan for opgaveløsningen for Københavns Kommune, der skal komplementere leverandørens beskrivelse af den forventede opgaveløsning i Københavns Kommune jf. afsnit 4.11.

Kopi af regnskab vedlægges anmodningen som bilag 3.

## Oplysning om brug af underleverandører

Benytter leverandøren sig af underleverandører til de tjenesteydelser, der er omfattet af aftalen om indkøbsordning for visiterede borgere i Københavns Kommune, bedes leverandøren anføre hvilke dele af ydelsen, som håndteres af underleverandører samt hvilke underleverandører, der er tale om. Der oplyses om underleverandørens navn og cvr. nr.

Oplysninger vedlægges anmodningen som bilag 4.

Bemærk, at Leverandøren er ansvarlig for at alle underleverandører, lever op til kravene beskrevet i kontraktens punkt 5.5.

## Oplysninger om leverandøren

Angående referencer bedes leverandøren beskrive de tilsvarende opgaver, der er løst indenfor de sidste 3 år. Det skal fremgå klart hvornår, med hvem og hvordan man kan komme i kontakt med referencevirksomhederne.

Er leverandøren ny som leverandør af indkøbsordning for visiterede borgere i Københavns Kommune vedlægges en beskrivelse af ejeren eller ledende personales erfaringer med lignende opgaver 3 år tilbage i tiden.

Referenceliste samt evt. beskrivelse vedlægges anmodningen som bilag 5.

* 1. **Implementering og samarbejde**

Leverandøren skal udfylde og fremsende bilag jf. tjeklisten under punkt 4 vedlagt i nærværende vejledning.

Indkøbsordningen for visiterede borgere i Københavns Kommune er for borgere, der hører under Sundheds- og Omsorgsforvaltningen og Socialforvaltningen.

I Sundheds- og Omsorgsforvaltningen er godt 1.950 borgere visiteret til indkøbsordning, mens der i Socialforvaltningen er visiteret godt 650 borgere. Kommende leverandører står således over for en omfattende implementeringsopgave.

Københavns Kommunes målsætning er, at leverandørerne af indkøbsordning understøtter den sammenhængende indsats over for borgerne. Det forudsætter et respekt- og tillidsfuldt samarbejde mellem aktørerne.

Ved vurdering af Implementering og samarbejde vil der blive lagt vægt på:

* At leverandøren har erfaring med lignende leverancer, herunder borgerkontakt
* At leverandøren kan beskrive, hvordan tilbudsgiver i løbet af implementeringsperioden vil tilpasse sin virksomhed, så dens opgaveløsning ligger inden for Københavns Kommunes krav og forventninger
* At leverandøren kan tilbyde en så stor fleksibilitet i samarbejdet med såvel borgere som kommunens driftsenheder som muligt

**Leveringshyppighed**

Leverandøren er forpligtet til at levere varer på alle hverdage i tidsrummet kl. 8.00-18.00.

Leverandøren forpligter sig til at overholde alle krav, som forefindes i

teknisk specifikation for indkøbsordning for visiterede borgere i Københavns Kommune, som er vedlagt som bilag i denne vejledning.

## Beskrivelse af leverandørens forventede opgaveløsning

Borgere visiteret til ordningen skal kunne få leveret varer af samme kvalitet, pris og mængde, som hvis de handlede i almindelige velassorterede dagligvarebutikker i nærområdet. Derudover er det for Københavns Kommune vigtigt, at vareleveringen opleves af borgerne som tryg og stabil.

Københavns Kommune lægger derfor i sin vurdering af leverandøren vægt på:

* At prisen for de dagligvarer leverandøren tilbyder borgerne er så lav som muligt
* At leverandøren kan tilbyde borgerne et så stort varesortiment som muligt
* At leverandøren kan tilbyde borgerne, varer af så høj kvalitet og med så lang holdbarhed som muligt
* At leverandøren kan sikre kontinuitet omkring borgeren, og at medarbejdere med kontakt til borgerne har størst muligt kendskab til målgruppen.
* At leverandøren kan tilbyde et fysisk sortimentskatalog med varer og priser, der udsendes mindst en gang om året

I relation til bilaget Teknisk specifikation for indkøbsordning for visiterede borgere i Københavns Kommune, bedes leverandøren beskrive:

|  |
| --- |
| **I krav 2.1.1** stilles der krav om, at leverandøren skal have et varesortiment, der som minimum svarer til de varer, borgerne ville efterspørge i dagligvarebutikker. |
| **Beskriv** jeres varesortiment, herunder hvor stort et antal varenumre I vil gøre tilgængelige for borgerne: |

|  |
| --- |
| **Beskriv** om, og i så fald hvordan, I vil sikre borgerne adgang til tilbudsvarer: |

|  |
| --- |
| **Beskriv** herunder, hvordan borgerne vil blive gjort bekendt med tilbuddene samt omfanget (antal varenumre) af tilbudsvarer som borgeren vil kunne vælge: |
| **I krav 2.1.3** stilles krav til de leverede vares holdbarhed. |
| **Beskriv** Hvordan I sikrer kvaliteten og holdbarheden af de leverede varer: |
| **I krav 2.2.4** stilles der krav om, at I tilstræber at aflevering udføres af samme medarbejder |
| **Beskriv** hvordan I vil sikre, at borgeren så vidt muligt møder samme medarbejder (chauffør): |

|  |
| --- |
| **I krav 2.2.5 – 2.2.7** stilles krav til medarbejdernes kompetencer og viden.  |
| **Beskriv** hvordan I instruerer medarbejderne om såvel generelle lovgivningsmæssige krav som krav efter aftalen med Københavns Kommune: |
| **I krav 2.3.4** stilles der krav om sortimentskatalog. |
| **Beskriv** udstyr og omfang af kataloget samt hvordan I præsenterer jeres sortiment i kataloget: |
| **I krav 2.5.1** stilles krav om internetløsning for borgerne. |
| **Beskriv** jeres internetløsning samt, hvordan I vil vejlede borgerne og yde support: |
| **I krav 2.5.1** stilles krav om call-funktion |
| **Beskriv** hvordan borgerne kan komme i telefonisk kontakt med jer, herunder:  |
| * Hvordan I vil sikre kompetencer i forhold til at kommunikere med målgruppen og kontinuitet blandt det personale, der behandler bestillinger pr. telefon:
 |
| * Åbningstid:
 |
| **Beskriv,** hvordan I vil leve op til kravene om opbevaring og transport, jf**. krav 2.6.1.:** |
| **I krav 2.7.10** stilles krav om at leveringer til borger ledsages af en kvittering. |
| **Beskriv** hvordan kvitteringen udformes: |
| **I krav 2.8.3** stilles krav om et pantsystem |
| **Beskriv** jeres pantsystem: |
| **I krav 2.8.6** stilles krav til prisniveauet |
| **Beskriv** hvilket prisniveau, der kan forventes: |
| **I krav 2.7.17** stilles krav om erstatningsvarer, når en vare er udsolgt. |
| **Beskriv**, hvordan I vil løse forpligtelsen om erstatningsvarer, herunder hvilken pris, borgeren skal betale: |
| **I krav 2.10.1** stilles krav om et kvalitetssikringssystem |
| **Beskriv** jeres arbejde med kvalitetssikring: |

## Beskrivelse af leverandørens håndtering af klager

Leverandøren forventes at have en arbejdsgang for håndtering af klager, så det sikres, at der kan leves op til de beskrevne arbejdsgange i den tekniske specifikation for indkøbsordning for visiterede borgere i Københavns Kommune.

Beskrivelsen vedlægges som bilag 7.

## Beredskab og underleverandører

Det er vigtigt, at leverandøren beskriver, hvorledes de håndterer sygdom og ferie. Hvis leverandøren har få ansatte, skal der foreligge en klar aftale med en anden leverandør eller vikarbureau om, at de kan levere den fornødne kvalificerede arbejdskraft ved sygdom og ferie mv. Det er leverandørens ansvar at underleverandører er bekendt med Københavns Kommunes krav til leverandører om beredskab.

Leverandøren skal sikre, at der leveres hjælp i overensstemmelse med den trufne afgørelse, så borgerne ikke mærker eventuelle problemer, der måtte være i forhold til ledelse af eller arbejdstilrettelæggelse hos leverandøren jf. kravspecifikationen.

Beskrivelsen vedlægges anmodningen som bilag 8.

## Eventuelle bemærkninger og forbehold

Her kan leverandøren skrive bemærkninger og forbehold. Leverandøren er velkommen til at kontakte Afdelingen for frit valg og drøfte eventuelle forbehold.

Vedlægges som bilag 9.

## Underskrift

Med nedenstående underskrift bekræftes det, at ansøgeren er indforstået med at levere de ydelser, der søges om godkendelse til i overensstemmelse med de krav og betingelser, som er beskrevet i det samlede godkendelsesmateriale, herunder Rammeaftale om indkøbsordning for visiterede borgere i Københavns Kommune med tilhørende bilag, herunder også anmodning om godkendelse som leverandøren selv har udfyldt.

………………….. …………………………………………………….. ………………………………………………

Dato Firmastempel Leverandørens underskrift

# Tjekliste

|  |  |  |
| --- | --- | --- |
| **Emner** | **Skal udfyldes ellevedlægges som bilag**  | **Afkrydsningsfelt** |
| Punkt 4.1 Stamdata | Skal udfyldes  |  |
| Punkt 4.2 Tro og love-erklæring om gæld til det offentlige  | Skal udfyldes |  |
| Punkt 4.3 Sikkerhedsstillelse | Vedlægges som bilag 1 |  |
| Punkt 4.4 Serviceattest | Vedlægges som bilag 2 |  |
| Punkt 4.5 Tavshedspligtserklæring – bekræftes via underskrift af anmodning |  |  |
| Punkt 4.6 Skema om ansvar og forsikring | Skal udfyldes |  |
| Punkt 4.7 Kopi af leverandørens seneste årsregnskab | Vedlægges som bilag 3 |  |
| Punkt 4.8 Oplysninger om brug af underleverandører | Vedlægges som bilag 4 |  |
| Punkt 4.9 Referenceliste samt evt. oplysninger om lignende opgaver udført af leverandøren de seneste 3 år | Vedlægges som bilag 5 |  |
| Punkt 4.11 Beskrivelse af leverandørens forventede opgaveløsning i Københavns Kommune | Udfyldes eller vedlægges som bilag 6 |  |
| Punkt 4.12 Beskrivelse af leverandørens håndtering af klager og reklamationer | Vedlægges som bilag 7 |  |
| Punkt 4.13 Beskrivelse af leverandørens beredskab | Vedlægges som bilag 8 |  |
| Punkt 4.14 Evt. forbehold og bemærkninger  | Vedlægges som bilag 9 |  |
| Punkt 4.15 Underskrift |  |  |

33